লুকাস ভাসকেস

লুকাস ভাসকেস ইগলেসিয়াস (, ; জন্ম: ১ জুলাই ১৯৯২; লুকাস ভাসকেস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে জার্মান ফুটবল লিগের শীর্ষ স্তর বুন্দেস্লিগার ক্লাব লেভারকুজেন এবং স্পেন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।

২০০০–০১ মৌসুমে, স্পেনীয় ফুটবল ক্লাব কুর্তিসের যুব পর্যায়ের হয়ে খেলার মাধ্যমে ভাসকেস ফুটবল জগতে প্রবেশ করেছেন এবং পরবর্তীকালে উরাল এবং রিয়াল মাদ্রিদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১০–১১ মৌসুমে, প্রথমে রিয়াল মাদ্রিদ সি এবং পরবর্তীতে রিয়াল মাদ্রিদ কাস্তিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; রিয়াল মাদ্রিদ কাস্তিয়ার হয়ে তিনি ১৪ ম্যাচে ২টি গোল করেছেন। অতঃপর ২০১৪–১৫ মৌসুমে তিনি ধারে এস্পানিওলে যোগদান করেছেন। ২০১৫–১৬ মৌসুমে, তিনি রিয়াল মাদ্রিদ কাস্তিয়া হতে রিয়াল মাদ্রিদে যোগদান করেছেন।

ভাসকেস ২০১৬ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন। তিনি স্পেনের হয়ে ২০১৮ ফিফা বিশ্বকাপ এবং উয়েফা ইউরো ২০১৬-এ অংশগ্রহণ করেছেন। দলগতভাবে, ভাসকেস এপর্যন্ত ১৩টি শিরোপা জয়লাভ করেছেন, যার মধ্যে ১টি রিয়াল মাদ্রিদ কাস্তিয়ার হয়ে এবং ১২টি রিয়াল মাদ্রিদের হয়ে জয়লাভ করেছেন।

প্রারম্ভিক জীবন
লুকাস ভাসকেস ইগলেসিয়াস ১৯৯২ সালের ১লা জুলাই তারিখে স্পেনের কুর্তিসে জন্মগ্রহণ করেছেন এবং সেখানেই তার শৈশব অতিবাহিত করেছেন।

ক্লাব ফুটবল
রিয়াল মাদ্রিদ কাস্তিয়া
ভাসকেস ২০০৭ সালে ১৬ বছর বয়সে রিয়াল মাদ্রিদে যোগদান করেছিলেন। তিনি ২০১০–১১ মৌসুমে রিয়াল মাদ্রিদ সি-এর হয়ে অভিষেক করেছেন। ২০১২ সালের ১৭ই নভেম্বর তারিখে তিনি রিয়াল মাদ্রিদ কাস্তিয়ার হয়ে ২০১২ অভিষেক করেছেন।

এস্পানিওল
২০১৪ সালের ১৯শে আগস্ট তারিখে ভাসকেস ধারে এস্পানিওলে যোগদান করেছিলেন। ৩০শে আগস্ট তারিখে সেভিয়ার বিরুদ্ধে অভিষেক করেছেন, ম্যাচটিতে তার দল ২–১ গোলের ব্যবধানে পরাজিত হয়েছিল। ৫ই অক্টোবর তারিখে, সোসিয়েদাদের বিপক্ষে তিনি প্রথম গোল করেছেন, ম্যাচটিতে তার দল ২–০ গোলের ব্যবধানে জয়লাভ করেছিল।

রিয়াল মাদ্রিদ
২০১৫ সালের ৩০শে জুন তারিখে, তিনি এস্পানিওলের হয়ে ধারে খেলা শেষে রিয়াল মাদ্রিদে যোগদান করেছেন। ১২ই সেপ্টেম্বর তারিখে এস্পানিওলের বিপক্ষে তিনি অভিষেক করেছেন, ম্যাচটিতে তার দল ৬–০ গোলের ব্যবধানে জয়লাভ করেছিল। ২০১৫ সালের ৩০শে ডিসেম্বর তারিখে ভাসকেস ঘরের মাঠে রিয়াল সোসিয়েদাদের বিপক্ষে ম্যাচের ১৫তম মিনিটে বেনজেমার বদলি খেলোয়াড় হিসেবে মাঠে নেমে রিয়াল মাদ্রিদের হয়ে ১ম গোল করেন এবং ম্যাচটিতে রিয়াল মাদ্রিদ ৩–১ গোলের ব্যবধানে জয়লাভ করেছিল। উক্ত মৌসুমে রিয়াল মাদ্রিদের হয়ে উয়েফা চ্যাম্পিয়নস লিগে ৭টি ম্যাচে অংশগ্রহণ করে শিরোপা জয়ে গুরুত্বপূর্ণ ভূমিকা রেখেছিলেন।

ভাসকেস ২০১৬–১৭ মৌসুমে ৩৩ ম্যাচে ২টি গোল করে রিয়াল মাদ্রিদকে ৪ বছর পর লিগ শিরোপা জয়লাভ করাতে গুরুত্বপূর্ণ ভুমিকা রেখেছিলেন। একই মৌসুমে উয়েফা চ্যাম্পিয়নস লিগে ১০টি ম্যাচে অংশগ্রহণ করেছেন; যার গ্রুপ পর্বের ম্যাচেই তিনি ২টি গোল করেছিলেন।

আন্তর্জাতিক ফুটবল
২০১৬ সালের ৭ই জুন তারিখে, মাত্র ২৪ বছর ১১ মাস ৭ দিন বয়সে, ডান পায়ে ফুটবল খেলায় পারদর্শী ভাসকেস জর্জিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্পেনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে উক্ত ম্যাচের ৬২তম মিনিটে আক্রমণভাগের খেলোয়াড় ডেভিড সিলভার বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ৯ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছেন। ম্যাচটি জর্জিয়া ১–০ গোলের ব্যবধানে জয়লাভ করেছিল। স্পেনের হয়ে অভিষেকের বছরে ভাসকেস সর্বমোট ৩ ম্যাচে অংশগ্রহণ করেছেন।

ভাসকেস রাশিয়ায় অনুষ্ঠিত ২০১৮ ফিফা বিশ্বকাপের জন্য ফের্নান্দো ইয়েরোর অধীনে ঘোষিত স্পেন দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ১৫ই জুন তারিখে, তিনি পর্তুগালের বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। উক্ত বিশ্বকাপে তিনি ২ ম্যাচে অংশগ্রহণ করেছেন।

পরিসংখ্যান
আন্তর্জাতিক

 দল  সাল  ম্যাচ  গোল স্পেন  ২০১৬  ৩  ০ ২০১৮  ৬  ০ সর্বমোট  ৯  ০

তথ্যসূত্র

বহিঃসংযোগ











বিষয়শ্রেণী:১৯৯১-এ জন্ম
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:রিয়াল মাদ্রিদ কাস্তিয়ার খেলোয়াড়
বিষয়শ্রেণী:পুরুষ ফুটবল উইঙ্গার
বিষয়শ্রেণী:লা লিগার খেলোয়াড়
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:রিয়াল মাদ্রিদ সি-এর ফুটবলার
বিষয়শ্রেণী:রিয়াল ক্লাব দেপোর্তিউ এস্পানিওলের ফুটবলার
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:তেরসেরা দিভিসিওনের খেলোয়াড়
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:জার্মানিতে প্রবাসী পুরুষ ফুটবলার